…આપણા જીવનમાં આપણે અનેક સત્કાર્યો કર્યા હશે… અનાથાશ્રમમાં દાન દીધું… કોઈ હોસ્પિટલમાં ડાયાલિસીસના મશીનો ભેટ આપ્યા… અંધશાળામાં ડોનેશન આપ્યું… સ્કૂલ કે કોલેજ માટે જમીન આપી… મંદિર કે ઉપાશ્રય ખાતે અનુદાન કર્યું… સમાજમાં દશ વરસથી સેવા આપી… પાંજરાપોળમાં સક્રિય કાર્યકર બન્યા… વૃદ્ધાશ્રમ ઊભો કર્યો… મફતમાં દવાખાનું ચલાવ્યું… આવા તો અનેક નાના-મોટા સત્કાર્યો આપણા જીવનમાં આપણે કર્યા હશે અથવા કરતા હશું… પણ આ બધા સત્કાર્યો પાછળ આપણો આશય કયો ?